想像家陣有個基因因為突變而壞咗，做唔到佢原有嘅功能，但條 DNA 上有呢個基因嘅複製品，噉啲複製品就可以做埋嗰個基因嗰份，等隻生物唔會因為突變搞到佢做唔到某啲對生存繁殖嚟講必要嘅功能－「一個基因多咗幾份」可以間接令「靠突變嚟進化」呢家嘢對個體以至成個物種嚟講風險冇咁高。